Ɔbɔtɔ gua dɛ Dome Kwabenya mbrahyɛbeguanyi, Sarah Adwoa Sarfoa egyaa ne dzibew dɛ ɔsoafo a ɔhwɛ mbaa na mbanyin na apamu bambɔ nsɛnsɛm do na Dome Kwabenya mbrahyɛbeguanyi ato hɔ akɛtsena Amɛrika bɛyɛ afe kor na no mboree. Iyi dze nsɛnsɛm pii baa Ghana mbrahyɛbeguafie na ɔman Ghana nyinara mu. Dowdowara kyerɛɛ hɔn adwen dɛ wonntu no adze do. Dome Kwabenya mbrahyɛbeguanyi, Sarah Adwoa Sarfoa asan abɛka nsa bio wɔ ɔman Ghana mu dɛ ɔrebɔtoa n’edwumayɛ do dɛ mbranyhɛbeguanyi.
Sarah Adwoa Sarfoa kopuei mu wɔ bea a ɔsom, Pentecost asɔr wɔ Tiafa, Nkran Mantɔw no mu na ɔse dɛ, Nyame aboa ɔno nye n’ebusua na n’asɔr a ɔda mu. Bio, ɔkyerɛ pɛ a ɔpɛ dɛ ɔtoado dzi no dwuma dɛ Dome Kwabenya mbrahyɛbeguanyi. Ɔkyerɛ mu dɛ, “Minyim dɛ mebɛsan aba bio na mobɔkɔ do ara ayɛ hom mbrahyɛbeguanyi”. Ɔka yi osiandɛ nna ɔnnkɔ mbrahyɛbeguafie mber kakra no ama mpanyimfo atwe no asensan.
“Priviledge committee” a wɔwɔ mbrahyɛbeguafie bɔɔ hɔn ho mbɔdzen dɛ nkyɛ wobotum ehu siantsir a ɔnam do ma nna Sarah Adwoa Sarfoa mmba mbrahyɛbeguafie naaso annkosi hwee. Bio, kuw no kɔr asetsena no, woenntum ennya biribi a wobegyina do dze ato gua dɛ ne abatow mpesua no atɔ mpan ɔnam dɛ ɔabɔko wɔ mbrahyɛbeguafie a ɔbor nda du-enum (15) a nnkyɛ ɔsɛ dɛ nnkotum abɔko ma abor dɛm.
Mbrahyɛbeguafo bɔkɔ asetsena na afei, woebobow ho ehu Sarah Adwoa Sarfoa ne gyinabew wɔ mbrahyɛbeguafie hɔ
